ზაბრისკი პოინტი (ფილმი)

ზაბრისკი პოინტი — მიქელანჯელო ანტონიონის 1970 წლის ფილმი, რომელშიც აღწერილია იმ დროის ამერიკული კონტრკულტურა. ის მოგვითხრობს ახალგაზრდა წყვილის — იდეალისტი მდივნის და მებრძოლი რადიკალის ისტორიას.

სიუჟეტი
ფილმი ასახავს მე-20 საუკუნის 60-იანი წლების მიწურულის ამერიკას. ფილმი ორი დამოუკიდებელი სიუჟეტური ხაზისგან შედგება. მარკი, ყოფილი სტუდენტი, ესწრება სტუდენტების დემონსტრაციას, რომელსაც პოლიცია დაარბევს. მარკი, რომელსაც თან პისტოლეტი აქვს, გახდება ეჭვმიტანილი პოლიციელის მკვლელობაში. ამიტომაც ის მოიპარავს კერძო თვითმფრინავს და გარბის ქალაქიდან.

დარია ახალგაზრდა მდივანია, რომელიც საკუთარი უფროსის დავალებით სიკვდილის ველზე მდებარე უფროსის აგარაკისკენ მიიჩქარის. ორი პერსონაჟი ერთმანეთს შეხვდება სიკვდილის ველის ერთ ადგილას, რომელსაც ზაბრისკი პოინტი ეწოდება. აქ ისინი სეირნობენ, საუბრობენ და კამათობენ ფილოსოფიურ თემებზე. ერთმანეთთან სექსის შემდეგ დარია და მარკი ერთმანეთს დაშორდებიან: მარკი გაფრინდება ლოს-ანჟელესში, რათა დაბრუნოს გატაცებული თვითმფრინავი, ხოლო დარია გზას განაგრძობს უფროსის აგარაკისკენ. ლოს-ანჟელესის პოლიცია მარკს მოკლავს თვითმფრინავით დაშვების დროს, ხოლო დარია ამ ამბავს რადიოს მეშვეობით შეიტყობს. მიუხედავად იმისა, რომ დარია მივა აგარაკზე, ვერ შეძლებს იქ გაჩერებას და გაიქცევა.

ფილმი მთავრდება სცენით, როცა დარია დგას და შორიდან უყურებს თავისი უფროსის აგარაკს და წარმოსახვაში რამდენიმეჯერ ააფეთქებს მას.

როლებში
მთავარ როლებში არიან მარკ ფრეჩეტი და დარია ჰალპრინი, რომელთაგან არც ერთს ჰქონია სამსახიობო გამოცდილება.

სხვა მსახიობები:
პოლ ფიქსი - კაფეს მეპატრონე
ბილ გერევეი - მორტი
კეთლინ კლივერი - კეთლინი
როდ ტეილორი - ლი ალენი
გ.დ. სპრედლინი - ლის ამხანაგი

ჰარისონ ფორდი თამაშობს ერთ-ერთი დემონსტრანტი სტუდენტის როლს პოლიციის განყოფილებაში, მაგრამ მონტაჟის შემდეგ მისი ყველა კადრი ამოჭრეს.

გადაღება
სცენარი დაწერეს ანტონიონიმ, ახალგაზრდა იტალიელმა რეჟისორმა ფრანკო როსეტიმ, ამერიკელმა დრამატურგმა სემ შეპარდმა, სცენარისტმა ტონინო გუერამ და ბერნარდო ბერტოლუჩის მეუღლემ კლერ პეპლოუმ. ფილმის სახელი აღებულია სიკვდილის ველზე არსებული გეოგრაფიული ობიექტის ზაბრისკი პოინტის დასახელებიდან, სადაც გადაღებულია უდაბნოს სიყვარულის სცენა.

მუსიკა
ფილმის საუნდტეკის ალბომში, , შესულია სხვადასხვა შემსრულებლის ნამუშევრები, მათ შორისაა პინკ ფლოიდი, , კალეიდოსკოპი, ჯერი გარსია, პეტი პეიჯი და . როლინგ სტოუნზის სიმღერა არ შესულა ალბომში. პინკ ფლოიდის, ჯერი გარსიასა და კალეიდოსკოპის სიმღერები დაიწერა სპეციალურად ფილმისთვის.

პინკ ფლოიდის მელოდია სიმღერიდან თავდაპირველად რიჩარდ რაიტმა დაწერა ფილმისთვის. ნომრის სახელწოდება იყო ” ”. მაგრამ მიქელანჯელო ანტონიონიმ ის არ გამოიყენა. როგორც როჯერ უოტერსი იხსენებს, ანტონიონის პასუხი იყო: ”იცი, ლამაზია, მაგრამ ძალიან სევდიანი. ეკლესიას მაგონებს.” სიმღერა თაროზე შემოდეს, მოგვიანებით ის გამოიყენეს ალბომში .

ფილმისთვის დაიწერა დორსის სიმღერა ”' ”, მაგრამ ანტონიონიმ არც ის გამოიყენა. სიმღერა შევიდა დორსის ალბომში .. .

კრიტიკული გამოხმაურება
”ზაბრისკი პოინტი” კინოგაქირავებაში ჩავარდა. კრიტიკოსებმა შეუტიეს ფილმს, ხოლო კონტრკულტურული აუდიენცია, რომელზეც მწარმოებლები აკეთებდნენ გათვლას, არ დაინტერესებულან ანტონიონის ნამუშევრით. ფილმის ბიუჯეტი 7 000 000$ იყო, აქედან მხოლოდ 900 000$-ის ამოღება მოხერხდა. მოგვიანებით, კინომცოდნეებმა, როგორებიც არიან რობერტ ფილფ კოლკერი და სემ როდი, ხაზი გაუსვეს ამ ფილმის მნიშვნელობას ანტონიონის შემოქმედებაში.

საინტერესო ფაქტები
ფილმის გადაღების შემდეგ, მარკ ფრეჩეტი და დარია ჰალპრინი გადავიდნენ მელ ლიმენის ბოსტონის კომუნაში. 1972 წელს ჰალპრინი დაქორწინდა დენის ჰოპერზე. 1973 წელს ფრეჩეტმა მონაწილეობა მიიღო ბანკის ძარცვაში, რომლის დროსაც, მისი ერთ–ერთი თანამონაწილე მოკლეს. მას მიუსაჯეს 15 წლიანი პატიმრობა. ის მოკვდა ციხეში, საეჭვო გარემოებაში.
მუსიკოსი ჯონ ფეჰი, თავის წიგნში , წერს, თუ როგორი უსიამოვნო იყო ანტონიონისთან მუშაობა.